Շառլ Դյուֆրեն

Շարլ Դյուֆրեն, սիր Պոստելյա (, ), ֆրանսիացի դերասան և անտրեպնյոր։

Արքայական գեղանկարիչ Կլոդ Դյուֆրենի որդին, որը ծնվել է մոտավորապես 1611 թվականին Արժանտանում, Ստորին Նորմանդիա։

Հայտնի է, որ 1633 թվականին գլխավորել է դուքս Էպերնոնի թատերախումբը, որտեղի դերասանուհիներից էր Մադլենա Բեժարը։ 1645 թվականին թատերախմբին են միանում «Փայլող թատրոն»-ի դերասանները, որոնց շարքում էին նաև երիտասարդ Մոլիերը և Մադլեն Բեժարի եղբայներ Ժոզեֆն ու Լուին։ «Փայլող թատրոն»-ի ևս մի քանի դերասաններ Դյուֆրենին են միանում 1648 թվականին և այդ ժամանակ թատերախումը կրում է Բեժարովի անունը, սակայն ադմինիստրատորն ամեն դեպքում մնում է Դյուֆրենը։ Հենց նրա ստորագրություններն են տեղ գտնում այդ տարիների բազմաթիվ փաստաթղթերում, որոնք կապ են ունենում Բեժարովի խմբի հետ։ 1650 թվականին Շարլ Դյուֆրենը ղեկավարությունը տալիս է Մոլիերին և այնտեղ մնում է երկրորդ պլանի ողբերգական դերերի դիրքում։

Մի քանի տարիների ընթացքում նրանք ճանապարհորդում են Ֆրանսիայի հարավարևմտյան մարզերում, խաղալով ֆարսեր (այդ թվում նաև Մոլիերի) և ողբերոգություններ, մինչ 1658 թվականը թատերախումբը չի հիմնվում Փարիզում՝ ստանալով «Թագավորի միակ եղբոր Մեսյե թատերախումբը» անվանումը։ Դյուֆրենը թողնում է բեմը 1659 թվականին և վերադառնում Արժանտան, որտեղ 1664 թվականի հուլիսի 17-ին ամուսնանում է օրիորդ Գրեմբլոյի հետ։

Նա մահացել է իր հայրենի Արժանտանում, մոտավորապես 1684 թվականին։

Աղբյուրներ 
 Henry Lyonnet «Dictionnaire des comédiens français», Genève: Bibliothèque de la Revue universelle internationale illustrée, 19??. T.1, p. 594-595

Ֆրանսիացի դերասաններ